Αξιοπιστία και εγκυρότητα των ερωτηματολογίων ποιότητας ζωής σε ζευγάρια που υποβάλλονται σε θεραπείες υποβοηθούμενης αναπαραγωγής. Μια συστηματική ανασκόπηση
Creators: name: Μαρκοπούλου, Ασπασία Γεωργίου
Publisher: name: Aristotle University of Thessaloniki
Year: 2023
Subjects: Ψυχομετρικές ιδιότητες
Στάθμιση
Υπογονιμότητα
Measurement properties
Validation
Infertility

description: Εισαγωγή: Η υπογονιμότητα είναι μια κατάσταση που χαρακτηρίζεται από τον Παγκόσμιο Οργανισμό Υγείας ως ασθένεια. Επηρεάζει σημαντικά την ποιότητα ζωής των ζευγαριών. Η εμπλοκή σε θεραπείες υποβοηθούμενης αναπαραγωγής συνοδεύεται από ψυχολογικό κόστος, επηρεάζει πολλές φορές την κοινωνική ζωή των ζευγαριών και είναι οικονομικά επιβαρυντική. Τα τελευταία έτη έχει αναπτυχθεί μια σειρά από ερωτηματολόγια που αξιολογούν την ποιότητα των συμμετεχόντων σε θεραπείες υποβοηθούμενης αναπαραγωγής. Σκοπός: Η παρούσα μελέτη έχει ως σκοπό να συγκρίνει και να αξιολογήσει τις ψυχομετρικές ιδιοτητες ερωτηματολογίων που χρησιμοποιούνται στον τομέα της υποβοηθούμενης αναπαραγωγής. Αξιολογήθηκαν τα ερωτηματολόγια SCREENIVF, FertiQol και FertiMed. Υλικό και μέθοδος: Πραγματοποιήθηκε αναζήτηση στις βάσεις PubMed, Scopus και Epistemonikos.org. Παράλληλα έγινε αναζήτηση συστηματικών ανασκοπήσεων στις βάσεις PROSPERO, COSMIN database for systematic reviews και Cochrane. Οι συστηματικές ανασκοπήσεις ελέγχθηκαν ως προς τη λίστα αναφοράς των άρθρων τους. Η βιβλιογραφία εισήχθη στο σύστημα διαχείρισης διπλοεγγραφών Ryann. Οι μελέτες ελέγχθηκαν ως προς τη μεθοδολογική τους ποιότητα σύμφωνα με τις οδηγίες της COSMIN για τον κίνδυνο μεροληψίας (Risk of Bias). Κάθε ψυχομετρική ιδιοτητα αξιολογήθηκε ξεχωριστά ανά μελέτη σύμφωνα με τα κριτήρια για καλές ιδιότητες μέτρησης (criteria for good measurement properties) της COSMIN. Η ισχύς της ένδειξης για κάθε ιδιότητα μέτρησης βαθμολογήθηκε σύμφωνα με το σύστημα GRADE. Αποτελέσματα: Τα ερωτηματολόγια FertiQol και FertiMed εμφάνισαν την υψηλότερη ισχύ της ένδειξης για εσωτερική συνέπεια (Cronbach’s α&gt;0,7) και δομική εγκυρότητα (Root Mean Square of Approximation &gt;0,08). Τα ερωτηματολόγιo FertiQol εμφάνισε υψηλή ισχύ της επαρκούς ένδειξης για διακριτική και συγκλίνουσα εγκυρότητα στις γυναίκες. Τα ερωτηματολόγια FertiQol και SCREENIVF κατηγοριοποιήθηκαν ως στάδιο Β για διαπολιτισμική εγκυρότητα και εγκυρότητα κριτηρίου και προτείνονται για χρήση μόνο αν δεν υπάρχουν ερωτηματολόγια με στάδιο Α. Οι παραπάνω ψυχομετρικές ιδιότητες κρίθηκαν ως αμφίβολες, καθώς για την αξιολόγησή τους δεν πραγματοποιήθηκε ανάλυση διαφοροποίησης στοιχείου (Differential Item analyses [DIF]) και της επιφάνειας κάτω από την καμπύλη (Area Under The Receiver Operator Curve [AUC]) αντίστοιχα. Ως προς τις υπόλοιπες δοκιμασίες αξιοπιστίας, το FertiQol βαθμολογήθηκε ως Β και επίσης προτείνεται για χρήση μόνο αν δεν υπάρχει ερωτηματολόγιο βαθμολογίας Α. Συμπεράσματα: Η εσωτερική συνέπεια και η δομική εγκυρότητα είναι οι ιδιότητες που έχουν αξιολογηθεί εκτενέστερα στα ερωτηματολόγια που αφορούν την υπογονιμότητα. Η διαπολιτισμική εγκυρότητα κρίθηκε ως αμφίβολη στις περισσότερες μελέτες. Είναι φανερό ότι απαιτείται να ακολουθείται μια προτυπoποιημένη διαδικασία για τη στάθμισή της, Απαιτείται περισσότερη διερεύνηση και λεπτομερέστερη διαπολιτισμική προσαρμογή των ερωτηματολογίων.
description: Introduction: According to the World Health Organization infertility is a disease that affects a couple’s quality of life. Medically assisted reproduction carries a psychological and financial burden and affects the social life of couples and especially women. In the recent years many questionnaires that assess quality of life of couples or individual undergoing assisted reproduction have been developed. Aim: The aim of the present study was to evaluate the measurement properties of questionnaires used in the assisted reproduction field. Questionnaires involved in the study were SCREENIVF, FertiQol and FertiMed. The aim was to evaluate their measurement properties and suggest for use or downgrade the above questionnaires. Material and method: Initially literature research in PubMed, Scopus and Epistemonikos.org was run. Also, systematic review’s databases as PROSPERO, COSMIN and Cochrane were searched. The reference list of systematic reviews was also searched. The Ryann system for systematic reviews was used to exclude duplicates and irrelevant articles. Articles included in the present study were assessed for risk of bias with the COSMIN checklist for risk bias. Each measurement property was evaluated with the use of the COSMIN criteria for good measurement properties. Finally, the strength of evidence was assessed with the use of the GRADE approach. Results: FertiQol and FertiMed presented high power of evidence for sufficient internal consistency (Cronbach’s a&gt;0.7) and structural validity (RMSEA&gt;0.08). FertiQol presented high power of sufficient evidence for discriminant and convergent validity in women. FertiQol and SCREENIVF were categorized as stage B for cross cultural and criterion validity and are recommended for use only if other instruments categorized as A are not available. This was due to the lack of Differential Item analyses (DIF) and Area Under the Receiver Operator Curve (AUC) performed respectively. FertiQol was categorized as stage B in terms of assessing reliability and is recommended for use only if instruments of stage A are absent. Conclusion: It appears that internal consistency and structural validity are the most frequently assessed measurement properties in questionnaires concerning infertility. Cross cultural validity was evaluated as doubtful. It is apparent that questionnaires used in the field of assisted reproduction need further cultural adaptation.